Fizetési felszólítás

(Címzett) *úr/úrhölgy* részére

(Cég neve)

(Település)

(Cím)

(Irányítószám) tárgy: fizetési felszólítás


Tisztelt Címzett!

A (Cég neve) (székhely: […]) törvényes képviselőjeként alábbiakat közlöm:

Mint az Ön előtt is minden bizonnyal ismert az általam képviselt társaság, valamint az Ön által képviselt társaság között szerződés jött létre (szerződés tárgya) tárgyában. Az általam képviselt társaság a szerződésben foglalt kötelezettségeit maradéktalanul teljesítette, amely teljesítést az Ön által képviselt társaság a mai napig semmilyen formában nem vitatott.

A fent hivatkozott szerződéssel összefüggésben az általam képviselt társaság (számla sorszáma) sorszám alatt számlát bocsátott ki az Ön által képviselt társaság részére (számla összege), - Ft összegben. A hivatkozott számla teljesítési határideje (dátum) napja volt, azonban az Ön által képviselt társaság sem határidőben, sem a mai napig nem teljesítette a fizetési kötelezettségét annak ellenére, hogy a teljesítésre több alkalommal kifejezetten felszólítottuk az Ön által képviselt társaságot.

A fentiek alapján rögzítem, hogy a mai napon az Ön által képviselt társaság felé a fent hivatkozott számlával összefüggésben (összeg), - Ft összegű tőketartozása áll fenn az általam képviselt társaságnak. A követelés jogcíme (követelés jogcíme). Tekintettel a (dátum) napi teljesítési határidő elmulasztására a Ptk. 6:155. § (1) bekezdése alapján az általam képviselt társaságot késedelmi kamat is megilleti, amelynek az összege a mai napig (összeg), - Ft. Az általam képviselt társaság továbbá a jelen fizetési felszólításával érvényesíti a behajtási költségátalányról szóló 2016. évi IX. tv. 3. §-a szerinti számlánként 40 euró (mai napi MNB árfolyamon átszámítva mindösszesen (összeg), - Ft) összegű behajtási költségátalányt.



A fentiekre tekintettel felszólítom az Ön által képviselt Társaságot, hogy a jelen levelem kézhezvételétől számított 8 (nyolc) napon belül fizessen meg az általam képviselt társaság (bank neve) előtt vezetett (bankszámlaszám) számú számlájára mindösszesen (összeg), - Ft összeget!

Amennyiben jelen felszólításnak a fenti határidőn belül nem tesznek eleget, akkor az általam képviselt társaság minden rendelkezésre álló jogi eszközt igénybe fog venni az igénye érvényesítésére – így különösen felszámolási eljárást fog indítani -, amely költségeit az Ön által képviselt társaságra fogja hárítani.

Tájékoztatom továbbá, hogy jelen fizetési felszólítás a Csődtv. 27. § (2) bekezdés a) pontja szerinti felszólításnak minősül.

Kérem a fentiek szíves tudomásulvételét bízva a mielőbbi póthatáridőben történő önkéntes teljesítésben!

Kelt (Település), (Dátum):

Tisztelettel, (Cég neve)

képv.: (törvényes képviselő neve)